
С   Т   Р   А   Т   Е   Г   И   Я

НА ОБЩИНСКАТА СОБСТВЕНОСТ 
В ОБЩИНА ЗЕМЕН
ЗА ПЕРИОДА  2016 – 2019 г.

Февруари  2016
І.  ОБЩИ  ПОЛОЖЕНИЯ. ПРАВНА РЕГЛАМЕНТАЦИЯ
     Общината е основна административно-териториална единица в Република България, в която се осъществява местното самоуправление.            Местното самоуправление се изразява в правото и реалната възможност на гражданите и избраните от тях органи да решават самостоятелно всички въпроси от местно значение, които законът е предоставил в тяхна компетентност в сферата на:

1. общинското имущество, общинските предприятия, общинските финанси, данъци и такси, общинската администрация;

2. устройството и развитието на територията на общината и на населените места в нея;

3. образованието;

4. здравеопазването;

5. културата;

6. благоустрояването и комуналните дейности;

7. социалните услуги;

8. опазването на околната среда и рационалното използване на природните ресурси;

9. поддържането и опазването на културни, исторически и архитектурни паметници;

10. развитието на спорта, отдиха и туризма.
   От друга страна общината е самостоятелно юридическо лице и има право на собственост. 

Това право е залегнало още в основния закон на страната-  Конституцията на Република България. От 1991г. тя  раздели общодържавната собственост на държавна, общинска и частна собственост, като постанови режимът на общинската собственост да бъде уреден в самостоятелен закон.
През 1996г. бе приет закона за общинската собственост, който регламентира придобиването, управлението и разпореждането с общинско имущество.
Редът за придобиване на право на собственост и на ограничени вещни права, за предоставяне за управление, под наем и за разпореждане с имоти и вещи - общинска собственост, и правомощията на кмета на общината, на кметовете на райони, на кметовете на кметства и на кметските наместници се определят с наредба на общинския съвет при спазване на разпоредбите на този Закона за общинската собственост и на специалните закони в тази област.

Основен принцип, залегнал в Закона за общинската собственост е, че имотите и вещите общинска собственост се управляват в интерес на населението на общината, с грижата на добър стопанин, съобразно предназначението и нуждите, за които са предоставени.

От своя страна общинската собственост е публична и частна. 
Имотите публична общинска собственост / ПОС/ се групират в три групи:
1. имотите и вещите, определени със закон;

2. имотите, предназначени за изпълнение на функциите на органите на местното самоуправление и местната администрация;

3. други имоти, предназначени за трайно задоволяване на обществени потребности от местно значение, определени от общинския съвет.
Имотите и вещите - публична общинска собственост, земите от общинския поземлен фонд и горите и земите от общинския горски фонд , не могат да се придобиват по давност.

Имотите и вещите - публична общинска собственост, не могат да се отчуждават и да се прехвърлят в собственост на трети лица. Имоти - публична общинска собственост, могат да се обременяват с ограничени вещни права само в случаите, определени със закон.
 
Съгласно чл.3, ал.3 от ЗОС, всички останали движими и недвижими вещи на общината, включително и плодовете от вещите –публична общинска собственост,представляват частна общинска собственост / ЧОС/.

Имотите и вещите - частна общинска собственост, могат да бъдат обект на разпореждане. За тях се прилагат общите разпоредби за собствеността, освен ако в закон е предвидено друго.

Общината се разпорежда с имоти и вещи – частна общинска собственост, чрез: 

· продажба, 

· замяна, 

· дарение, 

· делба, 

· възмездно или безвъзмездно учредяване на ограничени вещни права,  

· по друг начин, определен в закон. 

Възможна е  промяна на правния режим на общинската собственост чрез  преобразуването й от обект - публична общинска собственост в обект - частна общинска собственост и обратно.

Имотите и вещите – публична общинска собственост, които са престанали да задоволяват обществени потребности след решение на Общинския съвет се обявяват за частна общинска собственост. 
Имотите публична и частна общинска собственост подлежат на актуване.
За временни постройки, обществени паркинги, зелени площи, местни пътища, улици, площади и други линейни обекти на техническата инфраструктура, които са публична общинска собственост актове не се съставят.


След съставянето на всеки акт за общинска собственост, данните и обстоятелствата, констатирани в него, се вписват в зависимост от характера на собствеността в главния регистър за публичната общинска собственост или в главния регистър за частната общинска собственост.

Регистрите за общинските имоти са общодостъпни и всеки може да иска справка по тях. 
Придобиването, управлението и разпореждането с имоти и вещи - общинска собственост, се извършват под общото ръководство и контрол на общинския съвет, който от своя страна приема настоящата стратегия за управлението на общинската собственост. 
Правото на собственост на общината кореспондира пряко със задължението на нейните органи да управляват, придобиват и се разпореждат с нея законосъобразно, целесъобразно и в интерес на населението на общината, с грижата на добър стопанин.
ІІ. ОБХВАТ И СТРУКТУРА НА СТРАТЕГИЯТА

1. Обхват


Настоящата Стратегия за управление и разпореждане с общинска собственост обхваща периода 2016 – 2019 година.

Предмет на  стратегията са целите, принципите и приоритетите на придобиване на общинска собственост, както и управлението и разпореждането с всички имоти и вещи общинска собственост,

2. Структура на стратегията
Стратегията включва: 
1. основните цели, принципи и приоритети за придобиване, управление и разпореждане с имотите - общинска собственост;

2. основните характеристики на отделните видове имоти, които могат да се предоставят под наем или да бъдат предмет на разпореждане;

3. нуждите на общината от нови имоти и способите за тяхното придобиване;
Формулирането на стратегията при управлението на всеки вид собственост трябва да се основава на:

1. Идентифициране на обема собственост;

2.  Анализ на състоянието към момента, включително:

· рискове и слаби страни при управлението;

· плюсове и възможности за развитие на потенциала.

3. Политики и конкретни задачи
ІІІ. ОСНОВНИ ПРИНЦИПИ, ЦЕЛИ И ПРИОРИТЕТИ ПРИ  ПРИДОБИВАНЕТО, УПРАВЛЕНИЕТО И РАЗПОРЕЖДАНЕТО  С ОБЩИНСКА СОБСТВЕНОСТ

1. Принципи при придобиване, управление и разпореждане с общинската собственост
Общинската собственост е един от основните фактори за оптимално функционирането на местното самоуправление. Чрез нейното успешно управление се удовлетворяват  редица общи потребности на населението, тя е важен инструмент за изпълнение на широк кръг услуги и за успешна работа на общинската администрация. Имуществото на общината се използва в интерес на общината и на нейното население.      
          Доброто управление на общинската собственост осигурява ефективна икономическа самостоятелност на общината и възможност за реално обезпечаване работата на местното самоуправление и местната администрация. Изпълнението на техните функции са в пряка зависимост от ефективното, ефикасно и икономично управление и разпореждане с общинската собственост.

Общинската собственост е вид собственост. Нейното съществуване е установено с Конституцията на Република България – общината има право на своя собственост, която използва в интерес на териториалната общност.

Законът за общинската собственост въвежда основните принципи на управление на общинската собственост, като същевременно възлага на общинският съвет чрез своя наредба да определи специфичните правила за нейното управление. Тя се стопанисва и управлява в интерес на населението на общината и с грижата на добър стопанин.  

В съответствие със ЗМСМА и ЗОС, при осъществяване на дейността по управление с общинската собственост, общинският съвет изпълнява няколко функции – определя реда и условията, при които се осъществява дейността, определя конкретните правомощия на кмета на общината, на кметовете  на кметствата, приема решения по разпореждане с недвижими имоти и упражнява общо ръководство и контрол.
ЗОС определя характеристиките на публичната и частната общинската собственост, като имотите публична общинска собственост се формират в три групи:
· имотите и вещите определени със закон;

· имотите, предназначени да обслужват функционирането на местните органи на власт;

· имотите, предназначени за трайно задоволяване на обществените потребности от общинско значение.

 Всички общински имоти и вещи извън тези групи са частна общинска собственост.

Общинският съвет осъществява общо ръководство и контрол при придобиването, управлението и разпореждането с имоти и вещи – общинска собственост. 
Областният управител упражнява контрол на решенията на общинския съвет за откриване на процедура за предоставяне на концесия, както и на решенията за техните изменения и/или допълнения.
За по ефективното и ефикасно управление на собствеността е предоставено възможност на общинския съвет да променя характера на отделните имоти и вещи – от публична в частна и обратно. ЗОС определя единствено сбъдването на условие за отпадане на предназначението на съответния имот или вещ.
Друга възможност за ефективно управление на общинската собственост е регулирането на стопанската дейност, която общината може да осъществява чрез търговски дружества с общинско участие в капитала, чрез граждански дружества по ЗЗД или чрез сдружения с нестопанска цел и чрез създаване на общински предприятия.

Ефективно управление на общинската собственост се осъществява и при предоставянето на концесия. Съгласно Законът за концесиите всяка процедура за предоставяне на концесия се предхожда от подготвителни действия, включващи изработването на обосновка на концесията.

Друг принцип въведен при управлението на общинската собственост е прозрачността. Общата рамка намираме в Закона за местното самоуправление и местната администрация, който задължава общинският съвет да разгласява своите актове на населението на общината чрез средствата за масово осведомяване, чрез интернет страницата на общината или по друг подходящ начин. Има някои специални закони, които предвиждат актовете на общинския съвет да се обнародват в "Държавен вестник". Също така ЗМСМА повелява кметът на общината да определи подходящо помещение в сградата на общината, където да се съхраняват копия от актовете на общинския съвет от последните 10 години на хартиен носител и да осигури достъп до тях.

За осигуряване на прозрачност, Законът за физическото възпитание и спорта задължава общините да водят публичен регистър на спортните обекти и съоръжения и обектите за социален туризъм на тяхната територия. Освен това общинският съвет трябва да определи общинските спортни обекти и съоръжения, техния статут, условията и реда за предоставянето им за ползване от спортните организации и да приеме решение за разпореждане със спортни обекти, частна общинска собственост.

Следствие на многобройните промени в ЗОС, в момента действат разпоредби, осигуряващи спазването на принципа на публичност на дейността на общинската администрация при осъществяване на функциите по управление с общинска собственост. Общинският съвет  за срока на мандата си приема стратегия за управление на общинската собственост. Освен това, на база на тази стратегия общинският съвет всяка година  приема програма за управление и разпореждане с имотите – общинска собственост. Стратегията и програмата трябва да обявят на населението и да се публикуват на интернет страницата на общината.

Друга проява на прилагането на  принципа на публичност е изискването за провеждане на публичен търг или публично оповестен конкурс при отдаването под наем на свободни нежилищни имоти и при продажбата на имоти и вещи – частна общинска собственост или предоставянето на ограничени вещни права върху тях.

Въведоха се и промени в института на замяната на имот – частна общинска собственост, на право на строеж върху имот – частна общинска собственост, или право  на строеж в полза на общината с имот или с право на строеж – собственост на държавата, на физически лица или на юридически лица. Тази процедура трябва да се извърши в съответствие с приетата годишна програма за управление и разпореждане с имотите – общинска собственост. В условията на публичност за всяко направено предложения за замяна се изготвя обявление за всеки имот, което се публикува на интернет страницата на общината и се поставя на определените места в сградата на общината, района, кметството по местонахождение на общинския имот.

Нормативно се осигурява публичност в дейността на общинската администрация и е установен ред за информираност на гражданите относно разпоредителните сделки с имоти – общинска собственост. В общината трябва да се създаде и поддържа публичен регистър за този род сделки.

Също така регламентирано е изрично, че актовите книги за общинските имоти са общодостъпни и всяко лице може да иска справка по тях при условия и ред определени от общинския съвет.

Публичността е въведена и при осъществяването на стопанска дейност. Търговските дружества с общинско участие в капитала могат да отдават под наем имотите апортирани от общината в капитала им или да учредяват ограничени вещни права върху тях, само след проведен публичен търг или публично оповестен конкурс. Това изискване също така предоставя възможност за по – ефективно управление на подобни имоти. Публичността по отношение на гореспоменатите правни субекти е гарантирана с изискването общината да създаде и поддържа публични регистри за тях.

Друг нормативен акт изискващ спазване на принщипите на публичност и прозрачност при управлението на общинската собственост е Законът за концесиите. Това е застъпено в чл. 23 от закона - концесията се предоставя след провеждане на открита процедура. 

Създаден е и функционира Национален концесионен регистър, в който се вписват данни за всички концесии. Към него се води публичен архив, в който се съхраняват досиетата по всички предоставени концесии. Националният концесионен регистър е публичен и до него е осигурен достъп чрез Интернет.
Следващ принцип при управление на общинската собственост – отчетност е регламентиран като задължение за кмета на общината да състави и предостави на общинския съвет отчети за състоянието на общинската собственост и резултатите от нейното управление.

Изброените до тук принципи за успешно управление на общинската собственост са установени и в нормативната рамка на общинско ниво. Така например Наредбата за реда за придобиване, управление и разпореждане с общинско имущество изисква общинската собственост да се управлява в интерес на населението в общината, съобразно законовите разпоредби, с грижата на добър стопанин, съобразно предназначението й за нуждите, за които е предоставена. Друга проява на прилагането на  принципа на публичност е изискването за провеждане на публичен търг или публично оповестен конкурс при отдаването под наем на свободни нежилищни имоти и при продажбата на имоти и вещи – частна общинска собственост или предоставянето на ограничени вещни права върху тях.
 Дадена е възможност вещите, които са предназначени за културни, образователни, просветни и социални заведения на общинска бюджетна издръжка да се управляват от ръководителите на звената на общинска бюджетна издръжка. По отношение на разпореждането с имоти и вещи, въведена е нормата същото да се извършва на базата на пазарна оценка.
В Наредбата за изграждане, стопанисване и опазване на зелената система на община Земен продължава спазването на принципа на прозрачност при управление на общинската собственост, като е възложено на главен специалист – еколог да води публичен регистър на всички озеленени площи на дълготрайната декоративна растителност и на дърветата с историческо значение на територията на общината.

2. Основни цели

Пълно идентифициране на обема общинска собственост
Въпреки, че общинската собственост като такава бе заложена със Закона за общинската собственост през 1996г. процесът на установяване и актуване на същата се удължи във времето. Допълнително се възстановиха на общината земи в общински поземлен фонд и гори и земи в общински горски фонд. Пълното идентифициране на обема общинска собственост е основна предпоставка за взимане на управленски решения по управление и разпореждане със същия, което прави тази цел първостепенна и приоритетна. 
ІV. ОСНОВНИ ХАРАКТЕРИСТИКИ НА ОТДЕЛНИТЕ ВИДОВЕ ИМОТИ, КОИТО МОГАТ ДА СЕ ПРЕДОСТАВЯТ ПОД НАЕМ ИЛИ ДА БЪДАТ ПРЕДМЕТ НА РАЗПОРЕЖДАНЕ.

АНАЛИЗ НА СЪСТОЯНИЕТО НА ВИДОВЕТЕ ИМОТИ ОБЩИНСКА СОБСТВЕНОСТ .
КОНКРЕТНИ ПОЛИТИКИ И ЗАДАЧИ ЗА ПОСТИГАНЕ НА ЦЕЛИТЕ НА НАСТОЯЩАТА СТРАТЕГИЯ
Характерът и спецификата от отделните видове собственост предполагат конкретните политики, цели и задачи за всеки от тях да бъдат изведени самостоятелно.

Съгласно Главните регистри на общинската собственост – публична и частна, в Община Земен има съставени   102 акта за общинска собственост. Отписани, след извършване на разпоредителни действия или съставяне на нови актове    са 117 акта.

Към 31.12.2015г. Община Земен няма сключени договори за предоставени концесии: 

Приходите от концесионна дейност към 31.12.2015г. в Община Земен са в размер на 0,00 лв.

Структурирана по вид и предназначение на имотите общинската собственост е посочена в Таблица № 1.









                 Таблица № 1

	№ по ред
	Вид на имота
	Брой актове

	1.
	Незастроени поземлени имоти
	

	2.
	Застроени нежилищни имоти
- сгради
- части от сгради
	

	3.
	Детски градини и ясли
	1

	4.
	Училища
	1

	5.
	Здравни заведения
	1

	6.
	Културни институти
	

	7.
	Читалища
	1

	8.
	Спортни имоти
	

	9.
	Сгради на кметства
	

	10.
	Жилищни имоти
	

	11.
	Язовир гр.Земен
	1

	12.
	Земеделски земи от общинския поземлен фонд
	

	13.
	Гори и земи от общинския горски фонд
	

	14.
	Находище на 

· огнеупорна глина с.Жабляно

· кариерни материали гр.Земен

· хума

· барит
	

	15.
	Басейн 
	

	16.
	За социални нужди 
	

	18.
	Терени с отстъпено право на строеж
	

	Общо:
	



В посочената таблица не са отразени съставените актове за общинска собственост за елементи на техническата инфраструктура – уширение на ел. мрежи, уширение на водопроводни мрежи,  актове за площадни и улични пространства, гробищните паркове  и др.

С влизане в сила на Закона за общинската собственост на 01.06.1996 година стартира процесът на идентификация на общинската собственост, който продължава и в момента. 

          През изминалите 20 години от влизането в сила на ЗОС работата по пълното идентифициране на общинската собственост е извършвана с възможностите на отдел „Общинска собственост и стопански дейности”. Проучване и актуване на имоти се е извършвало предимно при наличие на инициатива за разпореждане с конкретен терен или сграда.  
1. НЕЗАСТРОЕНИ ТЕРЕНИ

В Община  Земен  има действащи съставени 2 акта за общинска собственост с предмет незастроени имоти. Част от тези имоти представляват терени, отредени за обществени нужди и за парк, които са публична общинска собственост. На териториите на кметствата незастроените терени са предимно с жилищно предназначение, като с част от тях бяха извършени разпоредителни сделки.  Трудности в управлението на незастроените имоти създава неприключилият процес по идентификация на собствеността. В община Земен е извършено актуване на част от терените с отстъпено право на строеж. При някои от тях това право не е било реализирано, т.е  имотите не са застроени.  Необходимо е при управлението на тези имоти да им се направи инвентаризация , с оглед възможностите за разпореждане с тях.
След влизане в сила на Закона за общинската собственост приоритетно са отписани от актовите книги на държавната собственост и са съставени актове за общинска собственост на застроените имоти, които представляват административни сгради, детската градина, читалището, болницата, жилища, терени с отстъпено право на строеж и др. Несистемна е била работата по проучване, деактуване и актуване на незастроените имоти. В повечето случаи общинската администрация се е сезирала и е започвала проучване на собствеността  на конкретен терен след инициатива от страна на общината, на физически или юридически лица.  

Ограничения в управлението поставя и фактът, че не за всички имоти има действащи планове за регулация. Върху имоти без подробни устройствени планове не може по закон да се учредява право на строеж. Нецелесъобразно е и извършването на замени с такива имоти, тъй като само с действащ ПУП се установява потенциалът на имота.

Анализирайки състоянието на този вид общинска собственост се открояват следните: 

· Рискове и слаби страни
· неприключил  и бавен процес на идентификация и актуване на общински имоти;

· недостатъчен кадрови и организационно–технически ресурс;
· риск от прекомерно намаляване на общинската собственост и недостиг на терени за осъществяване функциите на общината.

· Плюсове и възможности
· оптимизиране процеса на управление;

· увеличаване на общинската собственост, чрез проучване и  актуване на нови имоти;

· повишен инвестиционен интерес към терени в общината, възможност за реализиране на високи приходи от продажби и за осигуряване на нови инвестиции; 

· максимално развитие потенциала на всеки имот.


Направеният анализ предполага реализирането на следните:

· Политики и задачи свързани с постигането на горепосочените цели:
- да се ускори  процесът на идентификация на общинските терени;

- да се правят постъпки пред държавата за деактуване на имоти, които са важни за устойчивото развитие на общината;
- да се утвърждава ролята на  Комисията  по устройство на територията, пътна и селищна мрежа, транспорт, благоустрояване, комунална дейност, обществен ред, бедствия и аварии на ОбС – Земен като орган, който се произнася относно законосъобразността, целесъобразността и наличието на интерес за общината от конкретно разпореждане;

- да се увеличи кадровия и административен потенциал, включително чрез привличане на консултанти и фирми.

2. ЗАСТРОЕНИ  НЕЖИЛИЩНИ  ИМОТИ

       Към настоящия момент Община Земен –  е собственик на  57 сгради,   12 части от сгради   - частна общинска собственост /ЧОС/. 

       Начинът на ползване и видът на имотите е представен в Таблица № 2.









            Таблица № 2

	№ по ред
	Вид на имота
	Начин на ползване

	
	
	Отдадени под наем,          бр.
	Право на ползване,   бр.
	За безвъзмездно ползване,  бр.
	Свободни, бр.
	Общо,          бр.

	1
	2
	3
	4
	5
	6
	7

	1.
	Сгради
	
	
	2
	
	

	2.
	
	
	
	
	
	

	Общо:
	
	
	
	
	


В общински имот, представляващ част от втория и третия етаж на сграда, намираща се в гр. Земен, ул. „Христо Ботев” №3 е настанена териториална структура на държавна институция - Агенция по заетостта, Дирекция “Бюро по труда” – Перник, филиал Земен ,Агенция социално подпомагане,филиал Земен, общинска служба по земеделие, които по закон не заплащат наеми .

Община Земен има 1 отдадено под наем помещение на политическа партия .
Към края на 2015 г. действащите договори за отдадени под наем имоти и части от имоти  са 27 бр. разпределени по предназначение съгласно Таблица № 3 . 








 







 Таблица № 3

	№ по ред
	Предназначение
	Брой договори

	1
	2
	3

	1.
	Обекти за търговия,  производство, услуги, офиси и др.
	22

	2.
	Клубни помещения
	Политически партии
	1

	3.
	
	Неправителствени организации
	-

	4.
	Терени за поставяне на временни съоръжения
	4

	
	
	

	Общо:
	27


Приходите от отдаване на застроени нежилищни имоти и терени за поставяне на павилиони за 2015 г. са  17 687 лв.

Забелязва се  интерес към сгради и части от сгради на територията на кметствата. 

Трябва да отбележим, че някои от тях са в лошо състояние. Някои от обектите се нуждаят от основен ремонт, от ремонти на покриви и укрепване.
Проблем представляват и сградите на закритите учебни заведения в населените места на общината. В следствие на неизползването им сградите започват да се рушат. Училищните сгради са с големи прилежащи терени  и са разположени в централната част на населените места.  След предприета процедура по деактуване на сградите и актуването им като общинска собственост, целесъобразно на  този етап е продажбата на тези имоти.  Анализирайки състоянието на този вид общинска собственост се открояват следните: 

· Рискове и слаби страни
· лошо състояние на част от сградите и  недостиг на средства за поддръжка и опазване на собствеността;

· имоти – общинска собственост са в съсобственост с имоти на физически и юридически лица, като част са в многоетажни сгради;

· наличие на сгради, към които липсва интерес за наемане и ползване; 

· намаляване на ежегодните приходи от отдаване под наем;

· Плюсове и възможности
· оптимизиране процеса на управление; 
· прекратяване на съсобствеността чрез  продажбата на частта на общината,  изкупуване частта на съсобствениците или  замяна;

· осигуряване на средства от евро-фондовете и други финансови инструменти за подобряване състоянието  на имотите.

Направеният анализ предполага реализирането на следните:

· Политики и задачи за постигане на целите на настоящата стратегия
· -да се обследват сградите и се съставят технически паспорти, съгласно изискванията на Наредба № 5/2006 г. на  МРРБ за техническите паспорти на строежите;

· -да се изготви финансово-икономически анализ за разходите по поддръжка на сградите и очакваните приходи, с оглед вземане на решение за разпореждане;

· -осъществяване на замени на терени срещу части от новопостроените сгради с обществено-обслужващо предназначение;

· -да се подготвят проекти за кандидатстване по оперативните програми за осигуряване на средства от евро-фондовете за подобряване състоянието сградите;

· -да се преобразуват от публична общинска собственост в частна общинска собственост имоти, престанали да имат предназначението на   публична собственост, с цел дългосрочното отдаване под наем или ползване;

3. СГРАДЕН ФОНД НА ОБЩИНСКА АДМИНИСТРАЦИЯ, ДЕТСКИ ГРАДИНИ И УЧИЛИЩА.
Община Земен разполага със следния сграден фонд за нуждите на общинска администрация в общинския център и кметствата и за нуждите на детски градини и училища разпределен по населени места както следва:

 Таблица № 4
	Населено място
	Административни сгради
	Детски градини 


	Училища 

	Гр.Земен, ул.”Христо Ботев” №3
	2 

	1
	1

	Жабляно
	-
	-
	-

	Блатешница
	1
	-
	1

	Пещера
	1
	-
	-

	Враня стена
	1
	-
	5

	Калотинци
	1
	-
	-

	Раянци
	1
	-
	1

	Дивля
	1
	-
	2

	Горна Глоговица
	1
	-
	1

	Одраница
	-
	-
	-

	Горна Врабча
	1
	-
	-

	Долна Врабча
	1
	-
	-

	Смиров дол
	-
	-
	-

	Мурено
	1
	-
	11

	Елов дол
	1
	-
	1

	Падине
	-
	-
	1

	Габров дол
	1
	-
	-

	Беренде
	1
	-
	1


         След реализиране на процедура по деактуване на имотите на гр.Земен и населените места с оглед съставянето на актове за общинска собственост  е възложено на фирма заснемането на имотите, поради това, че  същите нямат регулационно отреждане.
Анализирайки състоянието на този вид общинска собственост се открояват следните: 

· Рискове и слаби страни
· лошо състояние на част от сградите и  недостиг на средства за поддръжка и опазване на собствеността;

· имоти – общинска собственост са в съсобственост с имоти на физически и юридически лица, като част са в многоетажни сгради;

· проблематично управление, поддръжка и охрана на сградите 
· Плюсове и възможности

· възможност за увеличаване на сградния фонд чрез ПЧП при застрояването и чрез предоставяне на терени за ново строителство върху тях срещу съответно обезщетени със сграден фонд.

· оптимизиране процеса на управление; 

· прекратяване на съсобствеността чрез  продажбата на частта на общината,  изкупуване частта на съсобствениците или  замяна;

· осигуряване на средства от евро-фондовете и други финансови инструменти за подобряване състоянието  на имотите.

Направеният анализ предполага реализирането на следните:

· Политики и задачи за постигане на целите на настоящата стратегия
· -да се обследват сградите и се съставят технически паспорти, съгласно изискванията на Наредба № 5/2006 г. на  МРРБ за техническите паспорти на строежите;

· -да се изготви финансово-икономически анализ за разходите по поддръжка на сградите на закритите учебни заведения и очакваните приходи, с оглед вземане на решение за разпореждане;

· -осъществяване на предоставяне на терени срещу части от новопостроените сгради с обществено-обслужващо предназначение;

· -да се подготвят проекти за кандидатстване по оперативните програми за осигуряване на средства от евро-фондовете за подобряване състоянието сградите;

· -да се преобразуват от публична общинска собственост в частна общинска собственост сгради, престанали да имат предназначението на   публична собственост, с цел дългосрочното отдаване под наем или ползване;

· да се предприемат мерки за енергийно саниране на сградния фонд за административни нужди, .

4.ЖИЛИЩНИ ИМОТИ

На територията на общината се наблюдава устойчива тенденция към увеличаване на цените на имотите.

        Основните принципи за управление на жилищния фонд са:
- продажбите да се извършват  на жилищно настанените, без търг или конкурс;
- с амортизирания жилищен фонд, както и с освободени от наематели  жилища да се извършват разпоредителни сделки  чрез публични търгове на общо основание;
-  да се определят терени за изграждане на социални жилища;


Към края на 2015 г. жилищния фонд на Община Земен се състои от 3 апартамента и  2 къщи, от които:

                      - за настаняване на граждани  -   0 апартамента и  0  къщи, в апартаментите   има настанени наематели, а къщата е негодна за обитаване                 


През 2015 год. не е извършвана продажба на  общински жилища.

Структуриран по видове и местоположение,  общинският жилищен фонд  е посочен в Таблици  № 5 и  № 6:

І. Апартаменти







                  Таблица №5
	Жилищни райони
	Едностайни
броя
	Двустайни броя
	Тристайни
броя
	Четиристайни
Броя
	Всичко броя

	Гр. Земен
	2
	1
	0
	0
	3

	 
	
	
	
	
	

	Всичко:
	2
	1
	0
	0
	3


ІІ. Къщи










     Таблица № 6
	№ по ред
	Жилищни райони
	броя

	1.
	
	2

	2.
	
	

	3.
	
	

	4.
	
	

	5.
	
	

	6.
	
	

	Всичко:
	2


В общинските имоти са настанени общо  4    семейства.

През 2015 г. приходите от наеми на общински жилища са в размер на 80  лв. месечен наем.
С решение № 58 от 18.06.2008г. на ОбС Земен  беше приета Наредба за реда и условията за управление и разпореждане с общински жилища на територията на община Земен, като с нея се установи базисна  наемна цена на кв.м. – за гр. Земен – І-ва зона 0,60лв, ІІ-ра зона – 0,50лв. и за останалите населени места 0,40лв/кв.м.
Жилищният фонд е стар и амортизиран. Общинските жилища, които в по-голямата си част представлявят апартаменти, намиращи се в гр. Земен, ул. “Земенски манастир” № 46, са построени преди повече от 40 години. Към настоящият момент средствата, които се получават от наеми не са достатъчни за поддръжката на жилищния фонд. Забелязва се  тенденция за ежегодно увеличение на сумата, необходима за ремонти и поддръжка. 


Нужно е да се предприеме събарянето на амортизирани и без траен градоустройствен статут къщи,  разчистването на терените и оформянето им като зелени площи или замяната им срещу процент от разгънатата застроена площ на новопостроени на тях обекти.

Анализирайки състоянието на този вид общинска собственост се открояват следните: 

· Рискове и слаби страни
· значителен процент остарял сграден фонд;

· недостиг на жилищен фонд за осъществяване на социални функции;

· нарастване на необходимите средства за основен ремонт и опазване на собствеността;

· продължаващи наемни правоотношения и с лица, които вече не отговарят на условията за настаняване;
· Плюсове и възможности
· продажба на амортизирани жилища чрез публичен търг;

Направеният анализ предполага реализирането на следните:

· Политики и задачи за постигане на целите на настоящата стратегия
· при необходимост да се извършват продажби на жилища, строени преди повече от 20 години чрез явен търг;

· да се предприеме  събарянето на амортизирани къщи и разчистването на терените;

· да се предприемат действия за прекратяване на съсобствеността чрез  продажбата на частта на общината,  изкупуване частта на съсобствениците  или  чрез замяна.
5. ЗЕМЕДЕЛСКИ ЗЕМИ

Община Земен няма възстановени земеделски земи след влизане в сила на Закона за собствеността и ползването на земеделските земи /ЗСПЗЗ/ през 1992 г. Съгласно чл. 19 от ЗСПЗЗ общината управлява земеделската земя, останала след възстановяването на правата на собствениците. В Община Земен  тази земя е  в размер на 61112,486 дка. 

Земеделските земи по чл. 19 от ЗСПЗЗ  са останали след възстановяването на правата на собствениците и се управляват от общината. Те служат за обезщетяване на собственици, за изпълнение на съдебни решения за признато право на собственост,  за  реализиране на проекти за техническа инфраструктура и др. Тези земи не могат да се продават и за тях да се издават удостоверения за снабдяване с нотариални актове. Единствената  възможност за тяхното управление е отдаването им под наем за срок до 10 години. 
До 2015 г. Община Земен извършваше разпоредителни сделки с такива земи. В община Земен, след отписване на продадените имоти, има съставени  1178 бр. акта за общинска собственост.
Но с направените промени в ЗСПЗЗ / ДВ бр.100/18.12.2015г./, предвид нормата на §26 от ЗИД на ЗСПЗЗ  тези имоти не могат да бъдат предмет на разпореждане. Същите попадат в приложното поле на разпоредбата на чл. 19, ал.4 , т.е. фактически съществува 5-годишна забрана за тяхната продажба.
С протоколно решение от 14.07.2008 г. на комисията по чл.19, ал.2 от ЗСПЗЗ, назначена със Заповед № РД-17/15.07.2008 г. на директора на Областна дирекция “Земеделие и гори” – гр. Перник са определени и предадени имотите по чл.19, ал.1 от ЗСПЗЗ по землища, както следва:
Таблица 7
	№
	землище
	Всичко дка
	Брой имоти
	категории

	
	
	
	
	ІV
	V
	VІ
	VІІ
	VІІІ
	ІХ
	Х

	1
	Гр.Земен
	4070.277
	551
	124
	44
	138
	-
	9
	234
	2

	2
	Жабляно
	2298.988
	407
	9
	99
	22
	-
	-
	277
	-

	3
	Блатешница
	5 943,022
	1 139
	-
	115
	742
	-
	246
	35
	1

	4
	Пещера
	4922.396
	452
	87
	4
	9
	-
	-
	340
	12

	5
	Враня стена
	3 834,723
	447
	38
	-
	-
	-
	68
	341
	-

	6
	Калотинци
	1244.298
	192
	27
	34
	5
	-
	-
	126
	-

	7
	Раянци
	1830.146
	174
	-
	-
	-
	-
	-
	174
	-

	8
	Дивля
	5 297.627
	920
	-
	227
	38
	-
	142
	513
	

	9
	Горна глоговица
	3 828.006
	367
	-
	1
	144
	15
	26
	181
	-

	10
	Одраница 
	5066.562
	455
	-
	-
	41
	-
	-
	358
	56

	11
	Горна врабча
	3365,070
	352
	61
	-
	86
	-
	146
	59
	-

	12
	Долна врабча
	1378.131
	250
	
	9
	167
	
	
	73
	1

	13
	Смиров дол
	940.602
	141
	-
	-
	68
	-
	-
	73
	-

	14
	Мурено 
	5854.492
	357
	40
	-
	-
	67
	92
	158
	-

	15
	Елов дол
	4443.894
	413
	14
	-
	47
	80
	265
	7
	-

	16
	Падине
	1541.388
	194
	-
	-
	11
	130
	-
	53
	-

	17
	Габров дол
	1 302,857
	366
	134
	15
	9
	26
	-
	180
	2

	18
	Беренде                                  
	3 950,007
	221
	38
	
	6
	
	
	177
	

	
	Всичко:
	61112,486
	7398
	572
	548
	1465
	318
	994
	3359
	74


Стопанисвани  от общината

	№
	землище
	Всичко дка
	Брой имоти
	ІV
	V
	VІ
	VІІ
	VІІІ
	ІХ
	Х

	1
	Гр.Земен
	
	
	
	
	
	
	
	
	

	2
	Жабляно
	
	
	
	
	
	
	
	
	

	3
	Блатешница
	710,248
	56
	-
	13
	37
	-
	4
	2
	-

	4
	Пещера
	
	
	
	
	
	
	
	
	

	5
	Враня стена
	4,920
	2
	-
	-
	-
	-
	-
	2
	-

	6
	Калотинци
	
	
	
	
	
	
	
	
	

	7
	Раянци
	
	
	
	
	
	
	
	
	

	8
	Дивля
	45.064
	12
	-
	4
	-
	-
	1
	7
	-

	9
	Горна Глоговица
	214,153
	4
	-
	-
	2
	-
	-
	2
	-

	10
	Одраница 
	
	
	
	
	
	
	
	
	

	11
	Горна врабча
	79,365
	6
	3
	-
	-
	-
	3
	-
	-

	12
	Долна врабча
	21.245
	2
	
	
	
	
	
	2
	

	13
	Смиров дол
	
	
	
	
	
	
	
	
	

	14
	Мурено 
	
	
	
	
	
	
	
	
	

	15
	Елов дол
	
	
	
	
	
	
	
	
	

	16
	Падине
	
	
	
	
	
	
	
	
	

	17
	Габров дол
	18,433
	3
	2
	
	
	
	
	
	1

	18
	Беренде                                  
	88,200
	5
	1
	
	
	
	
	4
	

	Всичко:
	1181,628
	90
	6
	17
	39
	
	8
	19
	1


Към момента на възстановяване на земеделските земи на Община  Земен не е правен оглед на имотите. Не винаги начинът на трайно ползване на имотите, отразен в регистрите на Общинската  служба по земеделие и гори, съответства на действителното фактическо състояние. 

Съставянето на актове за общинска собственост е предшествано от действия по:

-  оглед, 

-  установяване на действителния начин на трайно ползване, 

-  изготвяне на скица, 

-  данъчна оценка. 

          Тези дейности изискват ангажиране на  институции, извън структурата на общинската администрация, значителен времеви и организационно-технически ресурс.

През 2015  година са отдадени под наем  ….. имота . Годишният приход от наеми през 2015 г. е бил 17 687 лв. През 2015 година има сключени 152 договора за отдадени под наем за 880 бр. земеделски имоти.
След началото на процеса по възстановяване на земеделските земи до настоящия момент, Община Земен не е предприемала действия за трасиране на земеделските имоти. Трасирането на един имот  представлява поставяне на трайни знаци и средната му цена варира между 30 лв. и 50 лв. според конфигурацията на имота. Целесъобразно е трасиране да се извършва при наличие на спор за собствеността или при установяване на обработване на земеделски земи – общинска собственост без правно основание.

От стартирането на поземлената реформа  през 1992 г. административният потенциал на общинската администрация не съответства на новите ангажименти като собственик. Оптимизирането на процеса на управление на земеделските земи налага привличането на външни експерти и сключването на договори със специализирани фирми, които да подпомагат действията на общинската администрация.  

Необходимо е да се определят земеделски имоти, които са с начин на трайно ползване – пасище, мера и са в близост до населените места за:

-  изграждане на животновъдни ферми по европейски стандарт, 

- промяна на предназначението им, с оглед реализация на важни обществени мероприятия (при доказана невъзможност за изпълнението им по друг начин).   

Анализирайки състоянието на този вид общинска собственост се открояват следните: 

· Рискове и слаби страни
· неприключил процес на идентификация и актуване   на общинските имоти;
· недостатъчен потенциал за управление и контрол;

· малки  приходи от наеми;

· законови и други ограничения при разпореждане с част от  земеделските земи (пасища, мери, земи по чл.19 от ЗСПЗЗ) ;

· необходимост от рекултивация според начина на трайно ползване;

· Плюсове и  възможности
· с влизането ни  в Европейския съюз и стартиране на процеса на субсидиране на селскостопанското производство се увеличава възможността за реализиране на приходи;
· актуване на нови имоти;

· стартиране процеса на комасация на земеделските земи ;

· оптимизиране процеса на управление, чрез привличане на външни експерти и фирми;
· възможност за промяна на предназначението на земеделски земи, разположени в близост до населените места и индустриалните зони.

Направеният анализ предполага реализирането на следните:

· Политики и задачи за постигане на целите на настоящата стратегия
· да се подготви, обезпечи и реализира програма за пълна идентификация на собствеността, за комасация и рекултивация на земите;

· да се извърши преглед на поземлените имоти и промяна на предназначението на тези от тях, които имат инвестиционен потенциал;

· да се привлекат външни експерти и фирми за оптимизиране на управлението на поземления фонд;

6. ГОРИ И ЗЕМИ В ГОРСКИ ФОНД


Горският фонд на Община Земен е 980 дка., признати с протоколни решения по чл. 13, ал. 5 от ЗВСГЗГФ.

Към настоящият момент върнати и регистрирани гори на Община Земен са както е посочено в следващата таблица:








              Таблица № 8
	№ по ред
	Населени места
	Гори
	Общо

	
	
	в горски фонд
	в земеделски земи
	

	
	
	площ, дка
	площ, дка
	площ, дка

	1.
	гр.Земен
	
	1130
	1130

	2.
	Жабляно
	
	65
	65

	3.
	Блатешница
	
	1536
	1536

	4.
	Пещера
	
	79
	79

	5.
	Враня стена
	
	140
	140

	6.
	Калотинци
	700
	53
	753

	7.
	Раянци
	
	122
	122

	8.
	Дивля
	
	614
	614

	9.
	Горна Глоговица
	
	333
	333

	10.
	Одраница 
	280
	1633
	1913

	11.
	Горна Врабча
	
	170
	170

	12.
	Долна Врабча
	
	132
	132

	13.
	Смиров дол
	
	68
	68

	14.
	Мурено 
	
	447
	447

	15
	Елов дол
	
	138
	138

	16
	Падине
	
	524
	524

	17
	Габров дол
	
	24
	24

	18
	Беренде                                  
	
	1611
	1611

	
	
	
	
	

	Общо:
	980
	8824
	9804



Горите попадат в Мизийска област, Краищенско-Ихтиманска подобласт, среден планински пояс от бук и иглолистни от 600 до 1800м. надморска височина. 
Разпространени са следните дървесни и храстови видове: 

· широколистни – акация, зимен дъб, летен дъб, червен дъб, цер, липа, ясен, явор, топола, габър, бряст, върба, орех и клен  

· иглолистни -  черен бор, бял бор, смърч.    

· За  общинските гори в 6 землища:  Калотинци, Одраница,Дивля ,  Горна Врабча и Долна Врабча: са съставени 25 броя акта за общинска собственост.


Съгласно чл.25, ал. 1 и 2 от Закона за горите трябва да се изработват лесоустройствени проекти  за видовете горска собственост. Община Земен няма лесоустройствени проекти за собствените си гори. Необходимо е да бъдат заложени средства в бюджета за  разработването им. Лесоустройственият проект осигурява добри предпоставки за стопанисването на горския фонд.

Анализирайки състоянието на този вид общинска собственост се открояват следните: 

· Рискове и слаби страни
· недостатъчен административен потенциал за управление и ефективен контрол по стопанисването на горския фонд;

· липса на лесоустройствени проекти;

· риск от злоупотреба със собствеността чрез изсичане;

· Плюсове и възможности
· възможност за оптимизиране процеса на управление чрез обособяване на общинско предприятие за управление и поддържане на общинските гори.
· възможност за увеличаване на  приходите от горския фонд;

· увеличаване на горския фонд чрез залесяване на необработваеми земеделски земи;
· осигуряване на средства от евро-фондовете и други финансови инструменти за развитие и обогатяване на горския фонд.

Направеният анализ предполага реализирането на следните:

· Политики и задачи за постигането на целите на настоящата стратегия
· да се възложи изготвянето на лесоустройствени проекти за общинските гори;

· да се създаде общинско предприятие 
· да се повиши административния капацитет на Община за управление на горския фонд.

V. НУЖДИ НА ОБЩИНАТА ОТ НОВИ ИМОТИ И СПОСОБИ ЗА ТЯХНОТО ПРИДОБИВАНЕ.

ПОЛИТИКАТА НА ОБЩИНАТА ПРИ УПРАВЛЕНИЕТО НА ИМОТИТЕ - ОБЩИНСКА СОБСТВЕНОСТ
На основания направения в предходния раздел анализ се обособява нуждата от придобиване от Община Земен на следните видове имоти:
1. Жилищни имоти- социални жилища 
-за реализиране на социалната политика на община Земен за настаняване на нуждаещи се граждани да се отреди терена, намиращ се в гр.Земен и пет села за изграждане  на жилища.
2. Обществено обслужващи площи

- с цел подобряване на административното обслужване на гражданите в общината и предвиждането да се изнесат определени административни услуги в административни центрове извън сградата на общинска администрация, както и съвмествяването на тези центрове с информационни центрове на общината следва за периода да се придобият …бр. сгради или части от сгради за горепосочените нужди.

3. Други: 

Общината ще придобие новите  имоти чрез:

-ново строителство;

-закупуване;

-безвъзмездно предоставяне на общината на имоти държавна собственост;  
-реализиране на публично частни партньорства в областта на строителната концесия;

 -други способи позволени от закона

 Визия на общината за управление на имоти- общинска собственост:

1. Предоставяне под наем или концесия на Младежки дом гр. Земен;

2. Предоставяне под наем или концесия на   имот – Терен заедно с построената в него сграда на бившето училище в гр. Земен;

3. Продажба на бившите училищни сгради по селата.

4.  Концесия на язовир Земен.
5.  При проявен интерес да бъдат предоставени под наем или концесия и други имоти – общинска собственост.

Една от стратегическите цели на община Земен е да подобри средата за бизнес, за да привлече инвеститори за постигането на стабилен икономически растеж. Водещ елемент за неговото осъществяване е използването на публично-частните партньорства   като инструмент за икономическо развитие, за  насърчаване на  инвестициите в региона.  Органите на местно самоуправление в общината са идентифицирали устойчивото местно икономическо развитие, основано на участието на местната общност, като ключов приоритет за подобряването на достъпа на гражданите до публични услуги и повишаването на заетостта.

VІ. ЗАКЛЮЧЕНИЯ
Настоящата стратегия обхваща периода от 2016-2019г. Тя се приема на основание чл.8, ал.8 от Закона за общинската собственост. По своята същност тя е отворен документ и може да търпи изменения в целите и приоритетите си. Стратегията е основа за приемане на годишна програма за управление и разпореждане с общинска собственост за съответната финансова година. 

Настоящата стратегия е приета с Решение № …………..  на Общински съвет -Земен

